open-index/open-wikipedia-markdown huggingface dataset:
ఆస్ట్రేలియన్ ఓపెన్

thumb|ఆస్ట్రేలియన్ ఓపెన్
**ఆస్ట్రేలియన్ ఓపెన్** అనేది ఆస్ట్రేలియాలోని మెల్‌బోర్న్ నగరంలో ప్రతి యేటా జనవరి నెల ద్వితీయార్ధంలో జరిగే టెన్నిస్ ఆటల పోటీ. ఈ క్రీడలు 1905 లో ప్రారంభం అయ్యాయి. టెన్నిస్ ఆటలో ప్రతి యేటా గ్రాండ్‌స్లామ్గా పరిగణించే నాలుగు పోటీల్లో ఇదే మొదటిది. ఫ్రెంచ్ ఓపెన్, వింబుల్డన్, యు. ఎస్. ఓపెన్ మిగతా మూడు పోటీలు. ఇందులో పురుషులకూ, మహిళలకూ సింగిల్స్, మిక్స్‌డ్ డబుల్స్, జూనియర్స్ విభాగంలో పోటీలు ఉంటాయి. అంతే కాకుండా చక్రాల కుర్చీలవారికే పరిమితమైన వారికీ, ఆటలో దిగ్గజాల కోసం, ఎగ్జిబిషన్ ఈవెంట్లు కూడా ఉంటాయి. 1988 కి మునుపు ఈ పోటీలను పచ్చిక కోర్టులపై నిర్వహించేవారు. 1988 నుంచి మెల్‌బోర్న్ పార్కులో రెండు రకాల మైదానాలు వాడారు. 2007 వరకు *రీబౌండ్ ఏస్* ఆ తరువాత *ప్లెక్సికుషన్* మైదానాలు తయారు చేస్తున్నారు.

ఆస్ట్రేలియన్ ఓపెన్ లో సాధారణంగా చాలా మంది క్రీడాకారులు, సందర్శకులు పాల్గొంటూ ఉంటారు. ఒక్కోసారి యూ. ఎస్. ఓపెన్ కన్నా ఎక్కువ మంది పాల్గొంటూ ఉంటారు. గ్రాండ్‌స్లామ్ టోర్నీల్లో అన్నింటికన్నా ఎక్కువమంది అతిథులు హాజరైన పోటీగా ఇది రికార్డు నెలకొల్పింది. వర్షం వచ్చినపుడూ, మరీ ఎక్కువగా ఎండగా ఉన్నపుడు పై కప్పుతో కూడిన మైదానాలు ఈ టోర్నీ ప్రత్యేకత. ఇందులో రాడ్ లీవర్ ఎరీనా, హైసెన్స్ ఎరీనా, మార్గరెట్ ఎరీనా అని మూడు కోర్టులున్నాయి. వీటికి యాంత్రికంగా పనిచేసే పైకప్పులు ఉన్నాయి.

## ఇవి కూడా చూడండి

* ఆస్ట్రేలియన్ ఓపెన్ పురుషుల సింగిల్స్ విజేతల జాబితా

## మూలాలు

వర్గం:టెన్నిస్ టోర్నమెంట్లు
వర్గం:క్రీడలు
ఆంధ్రప్రశస్తి

ఆంధ్ర ప్రశస్తి అన్నది విశ్వనాథ సత్యనారాయణ రాసిన తెలుగు పద్య కావ్యం. ఈ కావ్యం  నిండా ఇలాటి తెలుగుదనమే. ఈ కావ్యాన్ని రచయిత మల్లంపల్లి సోమశేఖరశర్మ కు అంకితం చేసాడు. అంకితం చేస్తూ మల్లంపల్లితో “ఇంతకు ముందెప్పుడో – ఇక్కడ, యీ ఆంధ్రదేశంలో, గడ్డిపోచలు కూడా వాడి కత్తులై శత్రువుల కుత్తుకలను ఉత్తరించిన కాలంలో, నువ్వూ నేనూ తోడి సైనికులమై చేసిన స్నేహం కాబోలు మన ఈ అనుబంధం”  అని అన్నాడు. 

ఈ పుస్తకం చెన్నపురి లో కేసరి ముద్రాక్షరశాలలో ముద్రించబడినది. 

## ఆంధ్రప్రశస్తి లోని కొన్ని ముఖ్య ఘట్టముల జాబితా
విశ్వనాథ సత్యనారాయణ ఈ పుస్తకంలో  ఆంధ్ర మహావిష్ణువుతో మొదలుపెట్టి, శాతవాహనుడు, గౌతమీపుత్ర శాతకర్ణి, మాధవవర్మ, వేంగీ క్షేత్రము, ముఖలింగము, నన్నయ భట్టు, ప్రోలరాజు, కొండవీటి పొగమబ్బులు, చంద్రవంక యుద్ధము, అళియరామరాయల వరకూ తెలుగు చరిత్రలోని ముఖ్య సన్నివేశాలని, ముఖ్య ప్రదేశాలని, వ్యక్తులని కథలు కథలుగా కవితాత్మకంగా మనకి పరిచయం చేసాడు.

## ముందు మాటలో పద్యం

మా పూర్వాంధ్ర ధరాధినాయక కధా మంజూషికా రత్నగా
ధా పద్యావలి పేరి హారి సుమనో దామంభు మా ధ్వీక భా
షా పృక్తంబు మహాప్రబంధ రచనా సౌందర్యపున్  వాసనల్
తీపై క్రమ్మగ నాంధ్ర సోదరుల కందితున్ కళాంకమ్ముగన్


## ఆధ్ర విష్ణువు లో మొదటి పద్యం

జో! సామీ! మముగన్న యేలిక! యదో!జోహారు!మా
శ్రీశైలంబున బెద్దకొండదరి గర్వీభూతచేతస్కుడై
యాశారాధనలబ్ధదోర్బలుడు దైత్యేంద్రుండు లేడా! బుభు
క్షాసంపూర్తికి నోచుకోముగద కక్కా వాని దుశ్చేష్టలన్.

## మూలాలు

## భాహ్య లంకెలు
* 
* https://archive.org/details/andhraprasasti025936mbp/page/n3/mode/2up
వర్గం:తెలుగు పుస్తకాలు
వర్గం:తెలుగు భాష
వర్గం:తెలుగు సాహిత్యం
వర్గం:విశ్వనాథ సత్యనారాయణ రచనలు
వర్గం:విశ్వనాథ సత్యనారాయణ సాహిత్యం
చిన్న కథలు (విశ్వనాథ సత్యనారాయణ)

thumb
విశ్వనాథ సత్యనారాయణ గారు ఎన్నో చిన్న కథలు రచనలు చేసారు. అందులో కొన్నిటిని ఈ పుస్తకంలో ఉన్నాయి. ఈ పుస్తకంలో విశ్వనాథ 1923 నుండి 1960 మధ్య కాలంలో రాసిన 31 కథలు ఉన్నాయి. ప్రతి కథకీ వీలైనంత వరకూ ఎప్పుడు, ఎక్కడ ప్రచురణ అయిందో వివరాలు ఇచ్చారు.

కథలు వస్తు పరంగా, కథనం పరంగా కూడా వైవిధ్యంగా ఉంటాయి. 
## చిన్న కధలు
* భావనా సిద్ధి:  “భావనా సిద్ధి” మొదటి కథ – భార్యా భర్తల మధ్య ఒక విషయం గురించిన కాంపిటీషన్ గురించి.
* ఉరి
* ఏంచెయ్యాలి?
* కపర్ది
* జీవుడి యిష్టము (కధానిక)
* “తిరోధానము” కథ అయితే బెంగాలీ వాళ్ళు విశ్వనాథ ని పూని తెలుగులో రాయించినట్లు ఉంది.
* “నీ రుణం తీర్చుకున్నా” కరుణ రసం ప్రధానంగా ఉంటుంది. 
* . “పరిపూర్తి”, “పుణ్య ప్రేమము” – భార్యాభర్తల మధ్య ప్రేమాభిమానాల నేఫథ్యంలో సాగిన కథలు.
* “రాజు”, “పరిశోధకులు” కథల్లో చక్కటి హాస్యం, వ్యంగ్యం ఉన్నాయి.
* “జూ” కథ కూడా వ్యంగ్యంతో ఉంటుంది.
* “మాక్లీ దుర్గంలో కుక్క” కొంచెం సిద్ధాంతాలూ అవీ నేరుగా కథాంశంలో భాగంగా చర్చించిన కథ. ఆసక్తికరంగా  ఉంటుంది.
* “ఇంకొక విధము” కథ :
* “ముగ్గురు బిచ్చగాళ్ళు” కథ. అన్నింటిలోకి పెద్ద కథే కానీ, చివరిదాకా అదొక రకమైన ఉత్కంఠను కలిగిస్తుంది.  
## మూలాలు, వనరులు


వర్గం:తెలుగు పుస్తకాలు
వర్గం:తెలుగు భాష
వర్గం:తెలుగు సాహిత్యం
వర్గం:విశ్వనాథ సత్యనారాయణ రచనలు
వర్గం:విశ్వనాథ సత్యనారాయణ సాహిత్యం
దాసం గోపాలకృష్ణ

**దాసం గోపాలకృష్ణ** ప్రముఖ నాటక రచయిత, సినీ గేయ రచయిత.
## జీవిత విశేషాలు
ఇతడు పశ్చిమ గోదావరి జిల్లా, గణపవరం మండలం, దాసుళ్ల కుముదవల్లి గ్రామంలో 1930, ఫిబ్రవరి 13న జన్మించాడు. ఇతని విద్యాభ్యాసం భీమవరంలో జరిగింది. బి.ఎ. చదువుకున్నాడు. నండూరి రామకృష్ణమాచార్య, అడివి బాపిరాజు మొదలైన ఉద్దండులు ఇతనికి గురువులు. ఇతనికి 1953 నుండి సినిమా రంగంతో సంబంధం ఉన్నా 1972లో పసివాని పగ సినిమాతో ప్రత్యక్షంగా సినీరంగ ప్రవేశం చేశాడు. 

## నాటక రంగం
ఇతడు చిల్లరకొట్టు చిట్టెమ్మ, రాగజ్వాల, చిలకా గోరింక అనే సాంఘిక నాటకాలను, పున్నమదేవి అనే చారిత్రక నాటకాన్ని రచించాడు. ఇతని చిల్లరకొట్టు చిట్టెమ్మ నాటకాన్ని చూసిన ఇతని గురువు నండూరి రామకృష్ణమాచార్య కన్యాశుల్కం నాటకం తరువాత మళ్లీ ఒక గొప్పనాటకాన్ని చూశానని ప్రశంసించాడు. ఈ నాటకంలో నటించిన రత్నకుమారి అనే నటి తరువాతి కాలంలో వాణిశ్రీ అనే పేరుతో సినిమాలలో కథానాయికగా పేరుప్రఖ్యాతులు తెచ్చుకుంది. ఈ నాటకాన్ని దాసరి నారాయణరావు అదే పేరుతో తెరకెక్కించాడు.

## సినిమా రంగం
ఇతడు చిల్లరకొట్టు చిట్టెమ్మ, కుడి ఎడమైతే, మంగళ తోరణాలు, ప్రెసిడెంటు పేరమ్మ, అయినవాళ్ళు వంటి కొన్ని సినిమాలకు కథ, సంభాషణలు వ్రాసినా గీతరచయితగానే ప్రసిద్ధి చెందాడు. ఇతడు సుమారు 80 పాటలు వ్రాశాడు.

ఇతడు రచించిన సినీ గీతాల పాక్షిక జాబితా:

## మరణం
ఇతడు 1993, మార్చి 10వ తేదీన మరణించాడు.

## మూలాలు

* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)

వర్గం:1930 జననాలు
వర్గం:తెలుగు సినిమా రచయితలు
వర్గం:తెలుగు సినిమా పాటల రచయితలు
వర్గం:తెలుగు నాటక రచయితలు
వర్గం:పశ్చిమ గోదావరి జిల్లా కవులు
వర్గం:1993 మరణాలు
వర్గం:తెలుగు సినిమా వ్యాసాల విస్తరణ ప్రాజెక్టు
వర్గం:పశ్చిమ గోదావరి జిల్లా సినిమా పాటల రచయితలు
వర్గం:పశ్చిమ గోదావరి జిల్లా నాటక రచయితలు
వర్గం:పశ్చిమ గోదావరి జిల్లా సినిమా రచయితలు
టి.ఎల్.వి.ప్రసాద్

**టి.ఎల్.వి.ప్రసాద్** భారతీయ సినిమా దర్శకుడు, రచయిత, నిర్మాత. ఇతడు సినిమా దర్శకుడు తాతినేని ప్రకాశరావు కుమారుడు. ఇతడు తెలుగు, హిందీ, బెంగాలీ, మరాఠి చిత్రాలకు దర్శకత్వం వహించాడు.
## జీవిత విశేషాలు
ఇతడు 1952, మార్చి 21వ తేదీన తాతినేని ప్రకాశరావు, అన్నపూర్ణ దంపతులకు విజయవాడలో జన్మించాడు. ఇతడు తన సినీజీవితాన్ని 1979లో కుడి ఎడమైతే చిత్రం ద్వారా ప్రారంభించాడు. తెలుగులో 30కి పైగా సినిమాలకు దర్శకత్వం వహించాడు. ఇతడు ఎన్.టి.రామారావు, అక్కినేని నాగేశ్వరరావు, చిరంజీవి, నందమూరి బాలకృష్ణ, మోహన్ బాబు వంటి నటులతో పనిచేశాడు. 1992లో మిథున్ చక్రవర్తి హీరోగా "జనతా కీ అదాలత్" అనే సినిమా తీసి బాలీవుడ్‌లో ప్రవేశించాడు. ఆ చిత్రం గొప్ప విజయవంతం కావడంతో మిథున్ చక్రవర్తితో 8 ఏళ్ళ వ్యవధిలో 35 సినిమాలు తీసి రికార్డు సృష్టించాడు. ఇంకా బెంగాలీలో 4, మరాఠీలో 1 చిత్రం ఇతని ఖాతాలో ఉన్నాయి.
## తెలుగు సినిమాల జాబితా
ఇతడు దర్శకత్వం వహించిన తెలుగు సినిమాలు ఈ విధంగా ఉన్నాయి:

## మూలాలు

## బయటి లింకులు
*
*
వర్గం:తెలుగు సినిమా దర్శకులు
వర్గం:హిందీ సినిమా దర్శకులు
వర్గం:బెంగాలీ సినిమా దర్శకులు
వర్గం:మరాఠీ సినిమా దర్శకులు
వర్గం:1952 జననాలు
వర్గం:కృష్ణా జిల్లా సినిమా దర్శకులు
మానస రవళి

**మానసరవళి** సామాజిక అంశాల పై తనదైన శైలి, ధోరణితో కవయిత్రి లక్కరాజు వాణి సరోజిని గారు రచించిన తెలుగు పద్య సంపుటి.
## మానస రవళి
ఈ మానస రవళిలో అనేక కవితలు ఉన్నాయి, కొన్నిటిని ఈ క్రింద ఉదహరించటం జరుగుతుంది. ఈ పుస్తక ఆవిష్కరణ 11-Oct-2014 న విజయవాడ పట్టణంలో గాంధీనగర్ లోని ప్రెస్ క్లబ్ లో పలువురు రచయితల సమక్షంలో వైభవంగా జరిగింది. ఈ ఆవిష్కరణ సభలో పలువురు ప్రముఖులు మాట్లాడుతూ ఇలా ప్రశంసించారు.
## మానస రవళి ఆవిష్కరణ
మానసరవళి కవితా సంపుటిని ఎక్స్‌రే సాహిత్య, సాంస్కృతిక, సేవాసంస్థ ఆధ్వర్యంలో అక్టోబరు 11 2014న ప్రెస్ క్లబ్‌లో ఆంధ్రప్రదేశ్ శానసమండలి సభ్యులు కె.ఎస్.లక్ష్మణరావు ఆవిష్కరించారు. ఈ కార్యక్రమంలో ఆయన కవిత్వం ప్రజల సమస్యలను ప్రతిబింబించాలనీ, సమస్యల మూలాలలోకి వెళ్లి వాటికి పరిష్కారాలు సుచించాలన్నారు. ఈ కార్యక్రమంలో ఆకాశవాణి సంచాలకులు ముంజులూరి కృష్ణ కుమారి, ఎక్స్‌రే సాహిత్య సేవా సంస్థ అధ్యక్షుడు కొల్లురి, రచయిత పింగళి వెంకట కృష్ణారావు, కథారచయిత సర్వజిత్ తదితరులు పాల్గొన్నారు. ఈ కార్యక్రమంలో ప్రముఖ రచయిత్రి కావూరి సత్యవతి పుస్తక సమీక్ష చేసారు.
## చిత్రమాలిక

బొమ్మ:ప్రజా శక్తి దిన పత్రిక మానస రవళి పుస్తక ఆవిష్కరణ 11 Oct 2014.png|సమాజాన్ని మార్చే కవిత్వాలు రాయాలి
బొమ్మ:సాక్షి దిన పత్రికలో మానస రవళి పుస్తక ఆవిష్కరణ 11 Oct 2014.png|కవిత్వం సామాజిక అంశాల వేదిక కావాలి
బొమ్మ:మరో పత్రికలో మానస రవళి కవిత పుస్తకావిష్కరణ 11 Oct 2014.jpg|మానస రవళి కవిత పుస్తకావిష్కరణ
బొమ్మ:మానస రవళి చివరి పుట.jpg|మానస రవళి చివరి పుట

## మూలాలు

వర్గం:తెలుగు పుస్తకాలు
వర్గం:తెలుగు భాష
వర్గం:తెలుగు సాహిత్యం
లక్కరాజు వాణి సరోజిని

thumb|లక్కరాజు వాణి సరోజిని సన్మానం
లక్కరాజు వాణి సరోజిని విజయవాడ కు చెందిన సాహితీవేత్త, కవయిత్రి. 
## జీవిత విశేషాలు
ఆమె విజయవాడ వాస్తవ్యురాలు. ఆమె ఉస్మానియా విశ్వవిద్యాలయం నుండి తెలుగు విషయాంశంగా బి.ఎ చేసింది. ఆమె ప్రభుత్వ సాంస్కృతిక వ్యవహారాల శాఖలో ఆఫీసు సూపరింటెండెంటుగా ఉద్యోగం చేస్తూ పదవీ విరమణ చేసింది. ఆమె భర్త లక్కరాజు వెంకట పూర్ణచంద్రరావు. ఆమె రాసిన వచన కవితలు, పద్య కవితలు తరచుగా వివిధ దినపత్రికలలో ప్రచురితం అవుతూ ఉంటాయి. 
## రచనలు
### [[మానస రవళి]]
మానస రవళి కవితా సంపుటి.ఈ మానస రవళిలో అనేక కవితలు ఉన్నాయి.
### [[సమాజ దర్పణం]]
సమాజ దర్పణం ఇది ఒక పద్య శతకం, ఇందులో కవి లక్కరాజు వాణి సరోజినిగారు సమాజం లోని అనేక సమస్యలను (ఉదా|| వరకట్నం, శిశు వధ, నల్ల ధనం, విద్యావిధానము, లైంగిక వేధింపులు, కుటుంబ ససమస్యలు మొదలగునవి) నిశితంగా విభిన్న కోణాలలో పరిశీలించి ఈ శతకం ద్వారా తనదైన శైలితో స్పందనను పరిష్కారాన్ని తెలియ జేసినారు.
## పద్య రచయితగా
;మిల్పిటాస్ కాలిఫోర్నియా, వార్షికోత్సవం సందర్భంగా చేసిన రచన

::శాకము లారగించ గను శ్యామల కోమల మోహనాంగుడే
::పాకము మెచ్చునో యనెడు భావన జేయుచు పిండి వంటలా
::శ్రీకరు డిచ్చ గించునటు శ్రేష్టత జేయగ పాయసంబుతా
::నాకలి దీరునట్లుదిని అద్భుత మియ్యది యంచు మెచ్చగా

;గీర్వాణ భాషా వైభవం
తల్లి భారతి సేవించి తనరి రిలను. అనే శీర్షిక క్రింద కవి లక్కరాజు వాణి సరోజిని సంస్కృత భాషా వైభవాన్ని 5 ద్వంద్వ పద్యాల (అనగా పది పద్యాలు - ద్వంద్వ పద్యము లేక జంట పద్యము - అంటే ఒక సీస పద్యం దానికి తోడు ఒక ఆటవెలది గానీ తేటగీతి పద్యం గానీ ఉంచటం తెలుగు కవులు తరచూ వ్రాస్తూవుంటారు) ద్వారా చాలా గొప్పగా అభివర్ణించారు.  భాషలందు గీర్వాణ భాషా  అయిన సంస్కృత భాషని రాజ భాషగా ఇలా "భాషలందున రాజ భాష గీర్వాణమై" పేర్కొన్నారు. అంతే కాక వేద వేదాంగాలు చెప్పబడిన భాషగా  కీర్తించారు. ఆది కవి వాల్మీకి నుంచి, ఆది శంకరా చార్యు, కాళిదాసు, విష్ణు శర్మ, బతృహరి మొదలగు వారి సంస్కృత భాషలో చేసిన కావ్య రచనలను కొనియాడినారు. అలాగే సంస్కృతాంధ్ర భాషా కోవిదులు ఐన నన్నయ్య, తిక్కన్న, ఎర్రన్న కవులను ఈ కవిత ద్వారా కొనియాడినారు.
;స్వప్నలోకం

::కులుకు తళుకులొలుకు కృష్ణవేణీ తటిని కనులవిందు చేయు కళల నగరి
::ఇంద్రనగరి బోలు ఇంపైన భవనాలు హరిత ఉద్యానాలు హంగుమీర
::రంగురంగుల పూల రమణీయ అందాల నగరి శోభ వెలిగె నవ్యరీతి
::దుర్గతల్లి మేని ధగధగ కాంతులతో ప్రజ్వలించె నగరి పసిడి కాంతి
::పరుగుపరుగు పారు పంటకాలువలతో పైరుపచ్చదనాల పరవశింప
::ధాన్యరాశి తోడ ధనరాశి పెరుగంగ సిరులు వెల్లువలై సుఖములొసగె
::బాట ప్రక్కలందు బహువిధ పూపొదలు పరిమళాలు చల్లె పరవశింప
::సుందర నగరి చుట్టి శోభిల్లు గిరులు కోటగోడ వోలె కొలువుతీరి
::స్వప్న మందు కన్న సుందర నగరం విజయవాడ తప్ప వేరుకాదు
::తెలుగువారి గుండె వెలుగుల నడిబొడ్డు ఆంధ్ర రాజధాని ఆ రాచనగరి


## చిత్రమాలిక

File:లక్కరాజు వాణి సరోజినికి వాగ్దేవీ కళాపీఠం విజయ పత్రం.jpg | వాగ్దేవీ కళా పీఠం
File:Lakka_Vani_Sorojini_New_Title.jpg | లక్కరాజు వాణి సరోజినికి బిరుదు పురస్కార పత్రము 


## మూలాలు, వనరులు

వర్గం:తెలుగు కవయిత్రులు
వర్గం:తెలుగు రచయితలు
వర్గం:తెలుగు రచయిత్రులు
వర్గం:కృష్ణా జిల్లా కవయిత్రులు
మనిషికి మరోపేరు

**మనిషికి మరోపేరు** శ్రీరంగసాయి పిక్చర్స్ బ్యానర్‌పై తాతినేని ప్రసాద్ దర్శకత్వంలో చంద్రమోహన్, తులసి జంటగా 1983, డిసెంబర్ 9న విడుదలైన తెలుగు సినిమా.
## నటీనటులు
* చంద్రమోహన్
* రంగనాథ్
* సుధాకర్
* తులసి
* గొల్లపూడి మారుతీరావు
* రాంజీ
* పూర్ణిమ
* అన్నపూర్ణ
* ఇందు
* అల్లు రామలింగయ్య
* మాస్టర్ జ్యోతి
## సాంకేతికవర్గం
* దర్శకత్వం: టి.ఎల్.వి.ప్రసాద్
* సంగీతం: కె.వి.మహదేవన్
* మాటలు: మోదుకూరి జాన్సన్
* పాటలు: వేటూరి, రాజశ్రీ
* కూర్పు: కొల్లిమర్ల నాగేశ్వరరావు
## పాటలు
ఈ చిత్రంలోని పాటలను కె.వి.మహదేవన్ స్వరపరిచాడు.

## మూలాలు

వర్గం:గొల్లపూడి మారుతీరావు నటించిన సినిమాలు
వర్గం:చంద్రమోహన్ నటించిన సినిమాలు
వర్గం:రంగనాథ్ నటించిన సినిమాలు
వర్గం:అల్లు రామలింగయ్య నటించిన సినిమాలు
వర్గం:సుధాకర్ నటించిన సినిమాలు
మంద జగన్నాథం

**మందా జ‌గ‌న్నాథం** (1951 మే 22 - 2025 జనవరి 12), తెలంగాణ రాష్ట్ర రాజకీయ నాయకుడు, 11వ, 13వ, 14వ, 15వ పార్లమెంటు సభ్యులు. తెలంగాణ రాష్ట్ర సమితి తరపున నాగర్‌కర్నూల్ లోక్‌సభ నియోజకవర్గం నుండి ప్రాతినిథ్యం వహించాడు. ఢిల్లీలో రాష్ట్ర ప్రభుత్వ ప్రత్యేక ప్రతినిధిగా బాధ్యతలు నిర్వహించాడు.

## జననం - విద్యాభ్యాసం
మంద జగన్నాథ్ 1951, మే 22న తెలంగాణ రాష్ట్రం నాగర్‌కర్నూల్ జిల్లాలోని ఇటిక్యాలలో జన్మించాడు. తండ్రి పేరు పెద్ద పుల్లయ్య. వైద్య విద్యలో ఎం.ఎస్. పూర్తి చేశాడు.

## వివాహం
మంద జగన్నాథ్ కు సావిత్రిలో వివాహం జరిగింది. వీరికి ఇద్దరు కుమారులు ఒక కూతురు.

## రాజకీయ ప్రస్థానం
మంద జగన్నాథం తెలుగుదేశం పార్టీ ద్వారా రాజకీయాల్లోకి వచ్చి 1996 లోక్‌సభ ఎన్నికల్లో నాగర్‌కర్నూల్ లోక్‌సభ నియోజకవర్గం నుండి టీడీపీ అభ్యర్థిగా పోటీ చేసి తొలిసారి లోక్‌సభ సభ్యుడిగా ఎన్నికయ్యాడు. ఆయన ఆ తరువాత వరుసగా 1999, 2004 ఎన్నికల్లో టీడీపీ అభ్యర్థిగా గెలిచి టీడీపీ పార్టీ విప్ కి విరుద్దంగా ఓటు వేసినందుకు సోమనాథ్ చటర్జీ చేత బహిష్కరణకు గురై అనంతరం 2008, డిసెంబరు 20న జగన్నాథ్ న్యూఢిల్లీలో ఆంధ్రప్రదేశ్ కు ప్రత్యేక ప్రతినిధిగా నియమితుడయ్యాడు. మంద జగన్నాథం 2009 ఎన్నికల్లో భారత జాతీయ కాంగ్రెస్ అభ్యర్థిగా లోక్‌సభ సభ్యుడిగా ఎన్నికయ్యాడు.      

మంద జగన్నాథం తెలంగాణ ఉద్యమ సమయంలో 2013లో తెలంగాణ రాష్ట్ర సమితిలో చేరి  2014 ఎన్నికల్లో టీఆర్ఎస్ అభ్యర్థిగా నాగర్ కర్నూల్ ఎంపీగా పోటీ చేసి ఓడిపోయాడు ఆ తరువాత 2019 పార్లమెంట్ ఎన్నికల్లో ఆయనకు టికెట్ దక్కలేదు. ఆయనను 2022 జూలై 1న ఢిల్లీలో రాష్ట్ర ప్రభుత్వ ప్రత్యేక ప్రతినిధిగా ముఖ్యమంత్రి కల్వకుంట్ల చంద్రశేఖర్ రావు నియమించగా, జూలై 6న ఢిల్లీలోని తెలంగాణ భ‌వ‌న్ రెసిడెంట్ క‌మిష‌న‌ర్ డాక్ట‌ర్ గౌర‌వ్ ఉప్ప‌ల్ స‌మ‌క్షంలో బాధ్య‌త‌ల‌ను స్వీక‌రించాడు. ఆయన 2023 శాసనసభ ఎన్నికల్లో అలంపూర్ నియోజకవర్గం నుండి తనకు కానీ తన కుమారుడికి టికెట్ కేటాయించాలని బీఆర్ఎస్ పార్టీ అధిష్టానాన్ని కోరగా ఇద్దరికి కాకుండా విజేయుడుకు  బీ ఫామ్ ఇవ్వడంతో 2023 నవంబరు 17న బీఆర్ఎస్ పార్టీని వీడి కాంగ్రెస్‌ పార్టీలో చేరాడు. అయితే కాంగ్రెస్ పార్టీ నుండి నాగర్ కర్నూల్ లోక్‌స‌భ‌ సీటు ఇవ్వకపోవడంతో రాజస్థాన్ లోని ఆళ్వార్ లో బీఎస్పీ అధినేత్రి మాయావతి సమక్షంలో రాష్ట్ర అధ్యక్షుడు మంద ప్రభాకర్ ఆధ్వర్యంలో 18 ఏప్రిల్ 2024న బహుజన్ సమాజ్ పార్టీలో చేరాడు.  

### ఎన్నికల జీవితం
**గెలుపు**
* 1996 పార్లమెంట్ ఎన్నికలలో నాగర్ కర్నూల్ నియోజకవర్గంలో తెలుగు దేశం పార్టీ తరపున 48.68% ఓట్లతో గెలిచాడు.
* 1999 పార్లమెంట్ ఎన్నికలలో నాగర్ కర్నూల్ నియోజకవర్గంలో తెలుగు దేశం పార్టీ తరపున 53.11% ఓట్లతో గెలిచాడు.
* 2004 పార్లమెంట్ ఎన్నికలలో నాగర్ కర్నూల్ నియోజకవర్గంలో తెలుగు దేశం పార్టీ తరపున 45.89% ఓట్లతో గెలిచాడు.
* 2009 పార్లమెంట్ ఎన్నికలలో నాగర్ కర్నూల్ నియోజకవర్గంలో కాంగ్రెస్ పార్టీ తరపున 41.23% ఓట్లతో గెలిచాడు.

**ఓటమి**
* 1998 పార్లమెంట్ ఎన్నికలలో నాగర్ కర్నూల్ నియోజకవర్గంలో తెలుగు దేశం పార్టీ తరపున 40.26% ఓట్లతో ఓడిపోయాడు.

## మరణం
అనారోగ్యంతో బాధపడుతున్న 73 ఏళ్ళ మందా జగన్నాథం హైదరాబాదు నిమ్స్‌ హాస్పిటల్‌లో చికిత్స పొందుతూ ఆరోగ్య పరిస్థితి విషమించడంతో 2025 జనవరి 12న మరణించాడు.

## మూలాలు

వర్గం:1951 జననాలు
వర్గం:2025 మరణాలు
వర్గం:11వ లోక్‌సభ సభ్యులు
వర్గం:13వ లోక్‌సభ సభ్యులు
వర్గం:14వ లోక్‌సభ సభ్యులు
వర్గం:15వ లోక్‌సభ సభ్యులు
వర్గం:నాగర్‌కర్నూల్ జిల్లా రాజకీయ నాయకులు
వర్గం:నాగర్‌కర్నూల్ జిల్లా నుండి ఎన్నికైన లోక్‌సభ సభ్యులు
వర్గం:నాగర్‌కర్నూల్ జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
సమాజ దర్పణం

**సమాజ దర్పణం** ఇది ఒక పద్య శతకం, ఇందులో కవయిత్రి లక్కరాజు వాణి సరోజినిగారు సమాజం లోని అనేక సమస్యలను (ఉదా|| వరకట్నం, శిశు వధ, నల్ల ధనం, విద్యావిధానము, లైంగిక వేధింపులు, కుటుంబ ససమస్యలు మొదలగునవి) నిశితంగా విభిన్న కోణాలలో పరిశీలించి ఈ శతకం ద్వారా తనదైన శైలితో స్పందనను పరిష్కారాన్ని తెలియ జేసినారు.

## సమాజ దర్పణం
ఈ శతక సాహిత్యములో అన్ని పద్యములు  ఆటవెలది ఛందస్సు లోకూడినవి ఉన్నాయి.  అన్ని పద్యములు "వాణి పలుకు మాట వాస్తవమ్ము" అను మకుటముతో అంతము అవుతాయి.
## చిత్రమాలిక

బొమ్మ:సమాజ దర్పణం పుస్తక చివరి పుట.jpg|సమాజ దర్పణం పుస్తక చివరి పుట
బొమ్మ:లక్కరాజు వాణి సరోజిని గారి సన్మానం 1.jpg|లక్కరాజు వాణి సరోజిని గారి సన్మానం
బొమ్మ:లక్కరాజు వాణి సరోజిని గారి సన్మానం 2.jpg|లక్కరాజు వాణి సరోజిని గారి సన్మానం

## మూలాలు

వర్గం:శతకాలు
వర్గం:తెలుగు పుస్తకాలు
వర్గం:తెలుగు భాష
వర్గం:తెలుగు సాహిత్యం
ధర్మపత్ని (1987 సినిమా)

*మరికొన్ని ఇటువంటి పేర్లు గల వ్యాసాల కోసం [[ధర్మపత్ని]] అయోమయ నివృత్తి పేజీ కూడా చూడండి.*
----

**ధర్మపత్ని** 1987లో సత్యశక్తి పిక్చర్స్ బ్యానర్‌పై విడుదలైన తెలుగు సినిమా. ఒక చెల్లెలుగా, ఒక ఇల్లాలుగా, ఒక పోలీసు అధికారిణిగా ఒక మహిళ ఎదుర్కొనే సమస్యలు, సంఘర్షణలు ఈ సినిమాలో చూపించారు. ఈ సినిమాకు దర్శకత్వం వహించి, చిత్రానువాదం సమకూర్చిన తాతినేని ప్రసాద్ ఈ సినిమాలో తొలిసారిగా విలన్‌గా నటించడం ఒక విశేషం.

## నటీనటులు
* సుమన్
* భానుప్రియ
* రాజేంద్రప్రసాద్
* రాజ్యలక్ష్మి
* నూతన్ ప్రసాద్
* అల్లు రామలింగయ్య
* మిక్కిలినేని
* నర్రా
* అనురాధ
* టెలిఫోన్ సత్యనారాయణ

## సాంకేతిక వర్గం
* దర్శకుడు: తాతినేని ప్రసాద్
* కథ: ఆంజనేయ పుష్పానంద్
* చిత్రానువాదం: తాతినేని ప్రసాద్
* సంభాషణలు: గణేశ్ పాత్రో
* గీత రచయిత: వేటూరి సుందరరామమూర్తి
* సంగీతం: చక్రవర్తి
* ఛాయాగ్రహణం: నవకాంత్
* కళ: కళాధర్
* సంయుక్త దర్శకుడు: గూనా నాగేంద్రప్రసాద్
* నిర్వహణ: తాండవకృష్ణ
* నిర్మాతలు: సి.ఆర్.ఆర్.ప్రసాద్, సి.కె.ఆర్.ప్రసాద్

## మూలాలు

వర్గం:మిక్కిలినేని నటించిన సినిమాలు
వర్గం:అల్లు రామలింగయ్య నటించిన సినిమాలు
వర్గం:నూతన్ ప్రసాద్ నటించిన సినిమాలు
కనకమామిడి స్వామిగౌడ్

**కనకమామిడి స్వామిగౌడ్** (జ. 1954 జూలై 5) రాజకీయ నాయకుడు, తెలంగాణ శాసన మండలి తొలి ఛైర్మన్. టి.ఎన్.జి.వో. మాజీ అధ్యక్షుడుగా,  తెలంగాణ జాయింట్ యాక్షన్ కమిటీ కన్వీనర్ గా పనిచేశాడు. తెలంగాణ రాష్ట్ర సమితి పొలిట్ బ్యూరో సభ్యుడిగా పని చేశాడు. స్వామి గౌడ్ 2020 నవంబరు 25 న తెలంగాణ రాష్ట్ర సమితి పార్టీని వీడి భారతీయ జనతా పార్టీలో చేరాడు. 2022 అక్టోబరు 21న భారత్ రాష్ట్ర సమితి పార్టీలో చేరాడు.

## జననం - విద్యాభ్యాసం
స్వామిగౌడ్ 1954, జూలై 5న నర్సమ్మ, లక్ష్మయ్య దంపతులకు తెలంగాణ రాష్ట్రం, రంగారెడ్డి జిల్లా, రాజేంద్రనగర్ మండలంలోని కిస్మత్‌పూర్ గ్రామంలో జన్మించాడు. బీఎస్సీ వరకు చదివాడు.

## వివాహం
మనోరమతో వివాహం జరిగింది. వీరికి కొడుకు కనకమామిడి కిరణ్ గౌడ్ , ఇద్దరు కూతుళ్లు.

## ఉద్యోగ, రాజకీయ జీవితం
thumb|తెలంగాణ ప్రభుత్వం అందించే దాశరథి సాహితీ పురస్కారంలో 2018, జూలై 22న రవీంద్రభారతిలో జరిగిన పురస్కార కార్యక్రమంలో మాట్లాడుతున్న కనకమామిడి స్వామిగౌడ్
రాజేంద్రనగర్ లోని గ్రామపంచాయతీ కార్యాలయంలో అటెండర్ గా ఉద్యోగ జీవితం ప్రారంభించాడు. 1969 ఉద్యమం నుంచి తెలంగాణ ఉద్యమంలో పాల్గొని, బుల్లెట్ గాయానికి గురయ్యాడు. 1977లో దివిసీమలో వరదలు వచ్చినప్పుడు అక్కడికి వెళ్లి ప్రజలకు సహకారం అందించాడు. తెలంగాణ మలిదశ ఉద్యమంలో టీఎన్జీవో నాయకుడుగా, తెలంగాణ ఉద్యోగ సంఘాల జేఏసీ చైర్మన్‌గా కీలకభూమిక పోషించడంతోపాటు, ప్రభుత్వోద్యోగులు చేసిన 42 రోజుల సమ్మెకు సకల జనుల సమ్మెగా పేరు పెట్టి ముందుండి నడిపించాడు. 2012 జూలైలో పదవీ విరమణ చేసి, నవంబరులో తెలంగాణ రాష్ట్ర సమితి పార్టీలో చేరి, పొలిట్ బ్యూరో సభ్యులుగా ఎంపికయ్యాడు. కరీంనగర్ జిల్లా పట్టభద్రుల నియోజకవర్గం నుండి తెలంగాణ శాసన మండలికి ఎన్నికయ్యాడు. టీఆర్ఎస్ అధికారంలోకి రావడంతో 2014 జూలై 2న తెలంగాణ శాసన మండలి తొలి ఛైర్మన్ గా ఏకగ్రీవంగా ఎన్నికయ్యాడు. ఆయన 2017లో గౌరవ డాక్టరేట్ అందుకున్నాడు. ఆయన శాసనమండలి ఛైర్మన్‌గా 2 జూలై 2014 నుండి 2019 మార్చి 29 వరకు పని చేశాడు. 

స్వామి గౌడ్ 25 నవంబర్ 2020న తెలంగాణ రాష్ట్ర సమితి పార్టీని వీడి భారతీయ జనతా పార్టీలో చేరాడు. ఆయన 2022 అక్టోబర్ 21న బిజెపి పార్టీకి రాజీనామా చేసి టీఆర్‌ఎస్‌లో చేరాడు. ఆయన 2024 పార్లమెంట్ ఎన్నికల్లో చేవెళ్ల లోక్‌సభ పరిధిలోని మహేశ్వరం శాసనసభ నియోజకవర్గ బీఆర్ఎస్ పార్టీ ఇన్‌చార్జ్‌గా నియమితుడయ్యాడు.

## మూలాలు

## ఇతర లింకులు

వర్గం:1954 జననాలు
వర్గం:జీవిస్తున్న ప్రజలు
వర్గం:తెలంగాణ రాష్ట్ర సమితి రాజకీయ నాయకులు
వర్గం:రంగారెడ్డి జిల్లా రాజకీయ నాయకులు
వర్గం:తెలంగాణ శాసనమండలి చైర్మన్‌లు
వర్గం:రంగారెడ్డి జిల్లాకు చెందిన శాసనమండలి సభ్యులు
మహాక్కర

మహాక్కర ప్రసిద్ధ తెలుగు పద్య ఛందోరూపం. మహాక్కర అత్యంత ప్రాచీన పద్యరూపం. నన్నయ కాలానికి ముందే వున్నది. ఈ పద్యరీతి శాసనాల్లో వాడుకలో ఉండడం కనిపిస్తోంది. ఆపైన నన్నయ యుగంలో కూడా దీని వాడుక కనిపిస్తోంది. ఆంధ్రమహా భారత రచనలో ఆదికవి, వాగనుశాసనుడు అయిన నన్నయ్య ఈ ఛందోరీతిని వినియోగించినట్టు మనకు కనబడుతుంది. ఆపైన కావ్యాల వాడుకలోంచి క్రమంగా తప్పిపోయి విస్మృతిలో పడిపోయింది.
## పద్య లక్షణము
:: నాలుగు పాదములు ఉండును.
:: ప్రతి పాదమునందు ఒక సూర్య , ఐదు ఇంద్ర , ఒక చంద్ర గణములుండును
## ప్రాస
::నియమము కలదు.
## యతి
:: ప్రతి పాదమునందు 5వ గణము యొక్క మొదటి అక్షరము యతి స్థానము

## ఉదాహరణలు
::మహాక్కర

::వారిజాప్తుండు పంచేంద్రగణములు వనజారియును గూడి వెలయుచుండ
::నార యారెండు నాల్గవ చోటున నర్కుండయిననుం దనర్చుచుండఁ
::గోరి యవ్వడిపంచమగణమునఁ గూడి మొదల నిలుపంగ నగు
::సారమై ప్రాసవడి సప్తగణములు సాఁగ మహాక్కర యతిశయిల్లు

:: అమర బ్రావళ్ళు రెండునా జెలగి నాలగుచోట విరతి యాదిత్యు మీది
:: నమరపతి రెండు మూడు నా ల యిదు నారుగు  తావూలను నిల్పి సొబగు మీరు
:: నమర జేయుచు జంద్రు నే డగుచోట నదికిన యేడు గణములలోను 
:: గ్రమము తప్పక యప్పటు బెద్దయ క్కర మొప్పు గని జనాశ్రయుండు సెప్పె



## మూలాలు

వర్గం:పద్యము
వర్గం: ఛందస్సు
అల్పాక్కర

అల్పాక్కర ప్రసిద్ధ తెలుగు పద్య ఛందోరూపం. అల్పాక్కర అత్యంత ప్రాచీన పద్యరూపం. తెలుగు పద్య కావ్యాలలో  వాడుకలోంచి క్రమంగా తప్పిపోయి విస్మృతిలో పడిపోయింది.
## పద్య లక్షణము
:: నాలుగు పాదములు ఉండును.
:: ప్రతి పాదమునందు  రెండు ఇంద్ర , ఒక చంద్ర గణములుండును
## ప్రాస
::నియమము కలదు.
## యతి
:: ప్రతి పాదమునందు 3వ గణము యొక్క మొదటి అక్షరము యతి స్థానము

## ఉదాహరణలు
::అల్పాక్కర

:: సుమనఃపతియుగము సోముండును
:: నెమకంగఁ బ్రావళ్ళు నిండిమీఱ
:: గమనీయవిభవంబుగాంచునెప్డు
:: రమణీయ మల్పాక్కరము కృతుల

:: శిలలపై శిల్పాలు-చెక్కినారు, (మనవాళ్ళు)
:: సృష్టి కే అందాలు-తెచ్చినారు,
:: కనుచూపు కరువైన-వారికైనా
:: కనిపించి కనువిందు-కలిగించు (రీతి) గా.... (ఆచార్య ఆత్రేయగారు వ్రాసిన మంచి మనసులు సినిమాలో పాట అల్పాక్కరను పోలియున్నది


## మూలాలు

వర్గం:పద్యము
వర్గం: ఛందస్సు
అంతరాక్కర

అంతరాక్కర ప్రసిద్ధ తెలుగు పద్య ఛందోరూపం. అంతరాక్కర అత్యంత ప్రాచీన పద్యరూపం. తెలుగు పద్య కావ్యాలలో  వాడుకలోంచి క్రమంగా తప్పిపోయి విస్మృతిలో పడిపోయింది.
## పద్య లక్షణము
:: నాలుగు పాదములు ఉండును.
:: ప్రతి పాదమునందు ఒక సూర్య , రెండు ఇంద్ర , ఒక చంద్ర గణములుండును
:: 
## ప్రాస
::నియమము కలదు.
## యతి
:: ప్రతి పాదమునందు 3వ గణము యొక్క చివరి అక్షరము యతి స్థానము

## ఉదాహరణలు
::అంతరాక్కర

:: స్వర్ణమయ సంధ్య యది చంచలమ్మై పిల్చు
:: వర్ణముల చిత్ర మది వైభవమ్మై నిల్చు
:: కర్ణములు గీతికల కాకలీ-నాదంపు
:: పూర్ణ-సుఖ మందె నహ బుద్బుదమ్మీ యింపు! 


## మరికొంత సమాచారము
ఇది తటాలున చూచినప్పుడు తేటగీతి, ద్విపద మొదలయిన వానివలె భాసించును. అట్లనుకొని చూచిన ఎడల దాని అసలు నడవడి మనకు స్ఫురించదు.పాదమున యతి వరకు తుంచుకొని, నడక సరిచూడవలెను. అనంతుడు అక్కరల యతి నిర్ణయము  నిట్లని చెప్పియున్నాడు:

:: విరతి-చతుర్గణము మహా
:: క్కర మేకోనాక్షర త్రిగణ మంతరకున్
:: వరగణయుగ యతి నల్పా
:: క్కర మధ్యయు మధురయుం ద్రిగణయతుల-హరీ! "


ఏకోనాక్షర త్రిగుణము విరతి, అంతరాక్కరకు: అనగా మూడవ గణమున చివరి అక్షరమునకు ముందు విశ్రాంతి ఏర్పడును. మూడవ గణము చివరి అక్షరమున వళి (యతి) నిలుచునని సారాంశము. అనంతుని అంతరాక్కరకు ఉదాహరణ:

:: ఇను డొకండును నింద్రి-లిద్దరును నొక్క
:: వనజ వైరియు గూడి-వైభవ మొనర్చ 
:: గనక వస్త్రుని గృత్త-కైటభుని గొల్తు 
:: రనుచు జెప్పుదు రంత-రాక్కర బుధులు.


ఈ పద్యము కర్ణాట చతుష్పద (5 మాత్రల గణములు, ఒక సూర్య గణము) రీతిగాను, ద్విపద రీతిగాను నడచినది (చివరి పాదము). రెండవ పాదము తేటగీతి రీతిగా గూడ నడచును.

అనంతునకు తరువాతివారగు చిత్రకవి పెద్దనార్యుడును, అప్పకవియు ఇట్లే త్రిగణాంత వర్ణమున యతి నిలువవలెనని చెప్పురి. చిత్రకవి పెద్దనార్యుడు దీనిని అక్కరల 5 ఇంటిలో చివరిదిగా పేరొనినాడు. తక్కిన వారందరు దీనిని నాల్గవదానిగా చెప్పిరి.

## మూలాలు

వర్గం:పద్యము
వర్గం: ఛందస్సు
తరలి

తరలి ప్రసిద్ధ తెలుగు పద్య ఛందోరూపం. తరలి ఛందోరూపం ప్రాచీనమా? ఆధునికమా? వివరములు తెలియ వలసి ఉంది. ఈ పద్యరూపం మరో ఛందోరూపం ఐన ఉత్సాహము చాలా సారూప్యత ఉంది.  పద్య లక్షణాలలో తేడా ఉన్నప్పటికీ ఒక పద్యం రెండు ఛందో ప్రక్రియల స్వభావానికి సరి పోతాయి. అంటే తరలి లో వ్రాయ బడిన అన్ని పద్యములు ఉత్సాహము కుడా అవవచ్చు, కానీ అన్ని ఉత్సాహములు తరలి కావు. ఈ క్రింద ఉదాహరించిన పద్యం మీరు పరిశీలన చేయ వచ్చు.

## పద్య లక్షణము
:: నాలుగు పాదములు ఉండును.
:: ప్రతి పాదమునందు భ, స, న, జ, న, ర గణములుండును.

## ప్రాస
::నియమము కలదు.

## యతి
:: ప్రతి పాదమునందు 11వ అక్షరము యతి స్థానము

## మాత్రా శ్రేణి
::త్రిమాత్రా శ్రేణి: U I - I I I - U I - I I I - U I - I I I - U I - U
::చతుర్మాత్రా శ్రేణి: U I I - I I U - I I I I - U I I - I I U - I U
::పంచమాత్రా శ్రేణి: U I I I - I U I I - I I U I - I I I U - I U
::షణ్మాత్రా శ్రేణి: U I I I I - U I I I I - U I I I I - U I U
::మిశ్రగతి శ్రేణి (5-4) : U I I I - I U I - I I I U - I I I I - U I U
## ఉత్సాహము, తరలి మాత్రా శ్రేణి భేదము
::తరలి: UI I - I I U - I I I - I U I - I I I - U I U
::ఉత్సాహము: UI- I I I- UI - I I I -  U I - I I I - U I- U


## ఉదాహరణలు
::తరలి

::సుమనఃపతియుగము సోముండును
::నెమకంగఁ బ్రావళ్ళు నిండిమీఱ
::గమనీయవిభవంబుగాంచునెప్డు
::రమణీయ మల్పాక్కరము కృతుల


::తరలి

::చారుభసన భూరిజన రసాంద్రగణములన్‌ దిశా
::సార విరతి నందముగ నిజంబు తరలి చెన్నగున్‌.
::చారుభసన భూరిజన రసాంద్రగణములన్‌ దిశా
::సార విరతి నందముగ నిజంబు తరలి చెన్నగున్‌.

## మూలాలు

వర్గం:పద్యము
వర్గం:ఛందస్సు
శ్రీ మృత్యుంజయ శతకము

**శ్రీ మృత్యుంజయ శతకము**ను పరిటి సూర్యసుబ్రహ్మణ్యం వ్రాయగా కర్రా ఈశ్వరరావు తన జ్యేష్ఠ పుత్రునికి మృత్యుంజయుని దయ కలిగించడానికి సంకల్పించి ఈ గ్రంథాన్ని ప్రచురించాడు. ఈ శతకం చక్కని ధారతో, చిక్కని పదసరళితో, పూర్వకాలపు శివభక్తుల సంస్కరణతో ఆకట్టుకుంటుందని, కవి యొక్క నీతికి, నిజాయితీకి, మనోధైర్యానికి అక్షరరూపంగా నిలిచిందని విమర్శకుల ప్రశంసలను అందుకుంది.

## మూలాలు

వర్గం:1990 పుస్తకాలు
వర్గం:తెలుగు పుస్తకాలు
వర్గం:భక్తి సాహిత్యం
పర్వతేశ ప్రభు శతకము

**పర్వతేశ ప్రభు శతకము**ను  కోట సుందరరామశర్మ వ్రాశాడు. పూనా నగరంలో వెలసిన శంకరుని గురించి ఈ శతకంలో 108 పద్యాలలో వర్ణించాడు. ఈ శతకాన్ని 1990లో మచిలీపట్నం సమీపంలోని చింతగుంటపాలెం త్రిపురసుందరీ ప్రతిష్టానము వారు ప్రచురించారు. ఈ పుస్తకంలో ఎడమవైపు తెలుగు పద్యాలు, కుడివైపు దానికి అనుకరణమైన సంస్కృత శ్లోకాలు ముద్రించారు. 

ఈ శతకంలో 
* శివవందనము
* వరణము
* గణనము
* కారుణ్యము
* శివయాత్ర
* నీతి
* శరణము
అనే ఏడు విభాగాలున్నాయి.

## ఉదాహరణ
ఈ శతకంలోని ఒక పద్యం మచ్చుకు:

కన్నుల్ మూసిన, విచ్చినం గనగఁ నౌఁ గైలాస శై లాభమై
మిన్నుల్ వ్రాలిన క్రేవ నీ శిఖరియుం; 'బెణ్ణాస' పొన్నాసయున్
మన్నాసన్ విడినట్టి వారికగు - యుష్మత్ - సత్య సందర్శనం
బెన్నన్ మాదృశ చర్మ చక్షులకు ఱాలే, పర్వతేశ ప్రభూ!

## మూలాలు

వర్గం:తెలుగు పుస్తకాలు
వర్గం:1990 పుస్తకాలు
వర్గం:భక్తి సాహిత్యం
గబ్బిట వెంకటరావు

**గబ్బిట వెంకటరావు** ప్రముఖ రంగస్థల, సినిమా రచయిత.

## జననం
ఈయన దక్షిణామూర్తి, లక్ష్మీ నరసమ్మ దంపతులకు 1928, మార్చి 15 న పశ్చిమ గోదావరి జిల్లా ఏలూరులో జన్మించారు.

## వివాహం - పిల్లలు
కృష్ణా జిల్లా ఆకిరిపల్లి లోని చల్లా శ్రీరాములు, పేరమ్మ దంపతుల కుమార్తెన అన్నపూర్ణమ్మను వివాహం చేసుకున్నారు. వీరికి మధుమోహన్, ఉమకుమార్ శేషాద్రి, సాయినాథ్, లక్ష్మీ ప్రసన్న, దక్షిణా మూర్తి, గౌరీ విజయ లక్ష్మి అనే సంతానం కలిగారు.

## సినీరంగ ప్రస్థానం
సీనియర్ సముద్రాల, జగ్గయ్య ల ప్రేరణతో సినీ రంగప్రవేశం చేసి బాపు గారి కోరికపై శ్రీ రామాంజనేయ యుద్ధం చిత్రానికి కథామాటలు పాటలు పద్యాలు స్క్రీన్ ప్లే రాశారు. ఎన్.టి.రామారావు నటించిన బొబ్బిలి యుద్ధం, మాయా మశ్చీంద్ర చిత్రాలకు స్క్రీన్ ప్లే కథ మాటలు రాశారు. బి.ఏ. సుబ్బారావు దర్శకత్వం చేసిన మోహినీ భస్మాసురకూ సంభాషణలు రాశారు. శ్రీమద్భగవద్గీత లోని సుమారు 100 ముఖ్య శ్లోకాలకు తాత్పర్య సహితంగా రచించి సుసర్ల దక్షిణా మూర్తిగారి చే, స్వర కల్పన చేయించి, మంగళంపల్లి బాలమురళీకృష్ణ గారిచే పాడించి స్వంత స్టుడియోలో రికార్డ్ చేశారు. సినీ అరంగేట్రం చేసి చాలా చిత్రాలకు కథా, పాటలు, సంభాషణలు, పద్యాలు రాసి పేరు తెచ్చుకున్నారు .

ఒరియా భాషలో సి.ఎస్.రావు దర్శకత్వం వహించిన సత్య హరిశ్చంద్ర సినిమాను నిర్మించారు. ఇతరభాషా చిత్రాలను అనువదించి నిర్మించారు. మలయాళ చిత్రాన్ని కొండవీటి మొనగాడుగా అనువాదం చేశారు, భక్త అంబరీష మాటలు సమకూర్చారు.

## నాటకరంగ ప్రస్థానం
వెంకటరావు ఫోర్త్ ఫాం చదివుతున్నప్పుడే *హనుమద్రామ సంగ్రామం* అనే నాటకం రాశారు. అల్లూరి సీతారామ రాజు, మనోహర, వరూధిని వంటి ప్రసిద్ధ నాటకాలు రాశారు.

## మరణం
ఈయన 1997, అక్టోబరు 11న తన 69వ ఏట మద్రాస్లో మరణించారు.

## మూలాలు

వర్గం:1928 జననాలు
వర్గం:1997 మరణాలు
వర్గం:తెలుగు సినిమా పాటల రచయితలు
వర్గం:తెలుగు సినిమా రచయితలు
వర్గం:తెలుగు నాటక రచయితలు
వర్గం:పశ్చిమ గోదావరి జిల్లా సినిమా రచయితలు
వర్గం:పశ్చిమ గోదావరి జిల్లా నాటక రచయితలు
వర్గం:తెలుగు సినిమా నిర్మాతలు
జనపాల కాళేశ్వరరావు

జనపాల కాళేశ్వరరావు వృత్తిరీత్యా వైద్యుడు. ప్రవృత్తి కవిత్వం రాయడం, వైద్య వ్యాసాలు రాయడం... ఇప్పటికే ఎన్నో పత్రికలలో, మేగ్జైన్ లలో కవితలు, వ్యాసాలు అందించారు. ఈయన కవితలతో 'నేటి భారతం' పేరిట ఓ పుస్తకం కూడా వచ్చింది. డాక్టర్ కాళేశ్వరరావు రాజమండ్రి సిటీ మున్సిపల్ హైస్కూల్ లో, ఆతర్వాత సామర్లకోట జెడ్పీ హైస్కూల్ లో చదువుకుని, పెద్దాపురం మహారాణి కళాశాలలో ఇంటర్ పూర్తిచేసారు.విశాఖపట్నం ఆంధ్ర వైద్య కళాశాలలో ఎం.బి.బి.ఎస్. చేసి, తమిళనాడులోని చిదంబరం అన్నామలై విశ్వవిద్యాలయంలో పి.జి. డిప్లోమా పూర్తిచేసారు.

## కుటుంబ నేపధ్యం
రాజమండ్రికి చెందిన డాక్టర్ జనపాల అర్జునరావు, కుసుమాంబ దంపతులకు డాక్టర్ కాళేశ్వరరావు 20-9-1954లో జన్మించారు. తండ్రి డాక్టర్ అర్జునరావు పశుసంవర్ధక శాఖలో వెటర్నరీ సర్జన్ గా, అసిస్టెంట్ డైరెక్టర్ గా పనిచేసారు. పదవీ విరమణ తర్వాత దుర్గా వెటర్నరీ క్లినిక్ నిర్వహించారు. డాక్టర్ కాళేశ్వరరావు భార్య తులసి లక్ష్మి గృహిణి.ఈయన కుమారుడు బాలురామ్, ఎం.బి.ఎ.చదివి, జె.బి.ఆర్ జ్యుయలర్స్ నిర్వహిస్తున్నారు. కోడలు భారతి, మనుమడు చి. కార్తికేయ. ఇక ఈయన కుమార్తె హిమశ్రీ అల్లుడు బొమ్మన రామచంద్రరావు (చినబాబు) వ్యాపారం. మనుమరాళ్ళు చి.లిఖిత భారతి, చి.చర్నిత లక్ష్మి.

## వృత్తి
డాక్టర్ కాళేశ్వరరావు వైద్య విద్య పూర్తయ్యాక ఆంధ్రప్రదేశ్ కార్మిక భీమ వైద్య (ఇ.ఎస్.ఐ) సేవల విభాగంలో ఉద్యోగ బాధ్యతలు చేపట్టారు. రాజమండ్రిలో వివిధ ఇ.ఎస్.ఐ.డిస్పెన్సరీ లలో వైద్యాధికారిగా సేవలందించారు.విజయవాడ ఇ.ఎస్.ఐ. హాస్పిటల్లో సివిల్ సర్జన్ గా, ఆర్.ఎం.ఓ.గా, ఇ.ఎస్.ఐ. కార్పోరేషన్ మెడికల్ రిఫరీ (పి.టి.ఎం.ఆర్.) గా సేవలందించారు.ఇ.ఎస్.ఐ.సంయుక్త సంచాలకులుగా పదవీ విరమణ చేసిన డాక్టర్ కాళేశ్వరరావు రాజమండ్రి ఎలర్ట్ ఎమర్జెన్సీ ఆసుపత్రిలో ఇన్ టెన్ సివిస్ట్ గా పనిచేసారు. రాజమండ్రి ఇ.ఎస్.ఐ.ఆసుపత్రి సి.ఎం.ఓ.గా ప్రస్తుతం బాధ్యతలు నిర్వహిస్తున్నారు.

## ప్రవృత్తి
వైద్యవృత్తిలో బిజీగా వుంటూనే వైద్య ఆరోగ్య అవగాహన సదస్సులు నిర్వహించడం, ఉచిత వైద్యశిబిరాలలో సేవలందించడం చేస్తున్నారు. అంతేకాదు, సాహిత్యంపై మక్కువతో కవిత్వం రాస్తున్నారు.కవిగా పలు కవి సమ్మేళనాలలో పాల్గొనడం, మంచి కవితలు వినిపించడం చేస్తున్నారు.

## పురస్కారాలు
కార్మిక బీమా ఉద్యోగిగా ఉత్తమ వైద్యుని పురస్కారం అందుకున్న డాక్టర్ జనపాల కాళేశ్వరరావు కళాగౌతమి, ఆంధ్రకేసరి యువజన సమితి, పొట్టి శ్రీరాములు తెలుగు విశ్వవిద్యాలయం బొమ్మూరు సాహిత్య పీఠమ్, ఆదికవి నన్నయ విశ్వవిద్యాలయం వంటిచోట్ల కవి సమ్మేళనాలలో పాల్గొని, పురస్కారాలు - ప్రశంసా పత్రాలు అందుకున్నారు.

## ప్రస్తుతం రచనలు
*'దివ్య గోపురం' మాసపత్రికలో'మధుమేహ వ్యాధి'పై ధారావాహిక వ్యాసాలు
*'సరికొత్త సమాచారం'వారపత్రికలో'నేటి భారతం', 'వైద్య విజ్ఞానం'శీర్షికలు
*'విజన్' దినపత్రిక, తదితర దినపత్రికలలో కవితలు
## ఇతర లింకులు

*1
*2
*3.మెరుపు శీర్షికలో కవిత (ఆంధ్రభూమి 21.2.2016)  

## మూలాలు

వర్గం:తెలుగువారిలో వైద్యులు
వర్గం:తూర్పు గోదావరి జిల్లా కవులు
వర్గం:తూర్పు గోదావరి జిల్లా రచయితలు
వర్గం:అన్నామలై యూనివర్సిటీ పూర్వ విద్యార్థులు
వర్గం:1954 జననాలు
విలియం జోన్స్

**విలియం జోన్స్** 28-9-1746 న ఇంగ్లాండ్ లోని వెస్ట్ మినిస్టర్ లో ఉన్న బ్యూఫోర్ట్ బిల్డింగ్స్ లో జన్మించారు.  జోన్స్ ఆంగ్లో వెల్ష్ ఫైలాలజిస్ట్, పూస్నే జడ్జి, ప్రాచీన భాషా వేత్త. తండ్రిపేరు కూడా విలియం జేమ్స్ అవటం యాదృచ్చికమే. తండ్రి వేల్స్ లో గణిత శాస్త్ర వేత్త. గణితం లో π గుర్తు ను కనిపెట్టిన వాడు కూడా. కొడుకు జోన్స్ బాల్యం లోనే ఇంగ్లీష్ వెల్ష్ గ్రీక్, లాటిన్, పెర్షియన్, అరెబిక్, హీబ్రూ, చైనా భాషలను నేర్చిన బాల భాషా మేధావి. చనిపోయే నాటికి 13 భాషల్లో మహా పాండిత్యం మరో 28 భాషల్లో పాండిత్యం సాధించిన వాడు. అందుకే ఆయన్ను మహోన్నత బహుభాషా వేత్త అన్నారు.

విలియం జోన్స్ చేసిన అతి ముఖ్యమైన పని ఏమంటే –ఇండో యూరోపియన్ భాషల మధ్య ఉన్న వారసత్వ బాంధవ్యాన్ని గురించి విస్తృతంగా ప్రచారం చేయటం. ఏషియాటిక్ సొసైటీ మూడవ వార్షికోత్సవంలో మాట్లాడుతూ సంస్కృత, గ్రీకు, లాటిన్ భాషలకు ఒకే మూలం ఉందని, అదే గోతిక్,సెల్టిక్ పెర్షియన్ భాషలనూ కలుపుతోందనీ చెప్పాడు. ఈవిషయం విలియం జోన్స్ కంటే ముందే 16 వ శతాబ్దపు ఐరోపా యాత్రికులు గుర్తించి భారత ఐరోపా భాషలమధ్య సన్నిహిత సంబంధం ఉందని రాశారు. 1653 లో ‘’వాన్ బాక్స్ హారన్ అనే భాషా వేత్త  జర్మన్ ,‘గ్రీక్ బాల్టిక్ ,స్లావిక్ సెల్టిక్ ,ఇరానియన్ భాషలకు ’ప్రోటో లాంగ్వేజ్ ‘’అనే అభిప్రాయాన్ని ప్రతిపాదిస్తూ  పుస్తకం రాశాడు .ఫ్రెంచ్ అకాడెమి సైన్సెస్ కు 1767 లో’’జీవితం అంతా ఇండియాలో గడిపిన  ఫ్రెంచ్ జెసూట్ గాస్టన్ లారెనన్స్ కోర్ డాక్స్  ‘’సంస్కృతానికి యూరోపియన్ భాషలకు మధ్య ఉన్న సారూప్యతను నిర్ధారించి రాసిపంపాడు.

దక్షిణ ఆసియా సంస్కృతులపై విలియం జోన్స్కు వున్న మక్కువతో  15-1-1784 న కలకత్తాలో ‘’ఏషియాటిక్ సొసైటీ ‘’స్థాపించాడు .నాడీయ హిందూ యూని వర్సిటి కి చెందినా సంస్కృత పండితుడు  రామ లోచన  వద్ద వేదాలను అభ్యసింఛి నిష్ణాతుడయ్యాడు. జ్యోతిషంపై సామ్యుయాల్ డేవిస్‌తో ఉత్తర ప్రత్యుత్తరాలు జరిపాడు. ఇదంతా తర్వాత ఆయన రచనా స్రవంతికి  గొప్పగా దోహదం చేశాయి. ఇండియాలోని స్థానిక న్యాయం సంగీతం సాహిత్యం వృక్ష, భూగోళ శాస్త్రాలపై విస్తృత౦ గా రచనలు చేశాడు. భారతీయ సాహిత్యాన్ని మొదటి సారిగా ఇంగ్లీష్ లోకి అనువాదం చేశాడు. 47 ఏళ్ళు మాత్రమే జీవించిన భారత భాషాభిమాని పండితుడు విద్యావేత్త విలియం జోన్స్ 27-4-1794 న కలకత్తాలో మరణించాడు. సౌత్ పార్క్ స్ట్రీట్ సేమేటరిలో ఖననం చేశారు.

## మూలాలు

వర్గం:1746 జననాలు
వర్గం:1794 మరణాలు
కైలాస దర్శనం (బ్రహ్మమానస సరోవరయాత్ర)

**కైలాస దర్శనం** పి.వి.మనోహరరావు రచించిన యత్రాచరిత్రాత్మక పుస్తకం. దీనిలో రచయిత తాను 29 రోజులలో చేసిన  మానస సరోవర యాత్రను చూసినది చూసినట్లుగా వర్ణించాడు.  ఆయా స్థలాలకు సంబంధించిన రంగురంగు చిత్రాలతో ఈ పుస్తకం చదివిన వారికి ఈ యాత్ర చేయాలనే కోరికను కలిగిస్తుంది. ఈ గ్రంథంలో రచయిత సనాతన గ్రంథాలనుండి ఆవశ్యక విషయాలను ప్రమాణసూత్రాలుగా ఎత్తిచూపి ఈ గ్రంథానికి ఆధ్యాత్మిక గ్రంథంగా మలిచాడు.

## విశేషాలు
ఈ గ్రంథానికి రచయిత "వినతి", రచయిత సోదరుడు పి.వి.నరసింహారావు (అప్పటి కేంద్ర మానవవనరుల అభివృద్ధి శాఖామంత్రి) "తొలిపలుకు", శృంగేరీ శారదాపీఠము జగద్గురు శంకరాచార్య "ఆశీస్సులు", కంచి కామకోటి పీఠాధిపతి జగద్గురు చంద్రశేఖర సరస్వతి "ఆశీస్సు", కుర్తాళం సిద్ధేశ్వరీ పీఠాధిపతి త్రివిక్రమ రామానంద భారతీస్వామి "ఆశీస్సు - అభిప్రాయము", పాములపర్తి సదాశివరావు "పరిచయ వాక్యములు", సి.నారాయణరెడ్డి, కోవెల సుప్రసన్నాచార్యల "అభినందన", ఎస్.లక్ష్మణమూర్తి "అభిప్రాయము" అందించారు.  ఈ బృహద్గ్రంథాన్ని రచయిత తన మాతృమూర్తి కీ.శే.రుక్మిణీదేవి గారికి అంకితం ఇచ్చాడు.
## విషయానుక్రమణిక
ఈ గ్రంథంలో 45 అధ్యాయాలున్నాయి. అవి వరుసగా

# హస్తినాపురి, చంద్రలోక భవనము
# హన్మకొండ నుండి హస్తినాపురికి అచట నాలుగు దినములు
# చంద్రవంశీయుల పురాతన రాజధానికి
# ధార్చులాకు ప్రయాణము
# పర్వతారోహణ ఆరంభము
# నారాయణాశ్రమ దర్శనము
# రుంగ్లింగ్ టాప్ ద్వారా జిప్తి
# సుందర నిజంగ్ జలపాతము ద్వారా మాల్పా
# మనోహరబుద్ధి క్యాంప్
# దారిలోగల దర్శనీయ స్థలములు
# ఛయలేక్ టాప్ ద్వారా గుంజి
# కాళిమాత దర్శనార్థము
# భయంకరలోయ నభిడాంగ్
# మన వేదములు, హిమాలయములు, పుణ్యక్షేత్రములు
# దూదిలాంటి తెల్లని మెత్తని మంచులో
# చైనా ప్రవేశము యాత్రీకుని దుర్మరణము
# తక్లాకోట్‌లో
# టిబెటు దేశ చరిత్ర
# కైలాస మానస దర్శనము
# మానస సరోవర మొదటి రోజు పరిక్రమ
# మానస సరోవర రెండవ రోజు పరిక్రమ
# మానస సరోవర పురాణ గాథ, విశేషములు
# దార్చెన్ విడిదికి
# మొదటి రోజు కైలాస పరిక్రమ
# రెండవ రోజు కైలాస పరిక్రమ
# కైలాస పురాణ గాథ, విశేషములు
# బౌద్ధ మతము
# టిబెటు వేదాంతము
# టిబెటు ప్రభుత్వము
# టిబెటు మతము, పాఠశాలలు
# ప్రశాంతముగా దార్చెన్‌లో
# తక్లాకోట్ తిరుగు ప్రయాణము
# తక్లాకోట్‌లో విశ్రాంతి
# జన్మభూమికి తిరుగు ప్రయాణము
# కాలాపానీ నుండి గుంజి
# గుంజి నుండి బుద్ధికి
# బుద్ధి నుండి మాల్పాకు
# మాల్పా నుండి జిప్తి
# సిర్ఖా ప్రయాణము
# ధార్చులా ప్రయాణము
# పురాణకాలము నుండి పురోగమన కాలము వరకు
# మన దేశము నుండి కైలాస మానసమునకు గల దారులు
# బస్సులో చంపావతి ప్రయాణము
# ఢిల్లీలో, పిల్లలతో
# తీర్థములు వాని ప్రాశస్త్యము

ఈ గ్రంథం చివర అనుబంధంగా 
# హిమాలయము - మానస సరోవరము  : భాష్యం విజయసారథి
# కావ్యాలలో హిమాలయ సౌందర్యము : కోవెల సుప్రసన్నాచార్య
# వివిధ పురాణాలలో కైలాస మానస తీర్థ ప్రశంస : అత్తలూరి మృత్యుంజయశర్మ
# శాక్తాది సంప్రదాయము - ఒక పరిశీలన :శాస్త్రుల భార్గవరామశర్మ
# సృష్టి క్రమము : అత్తలూరి మృత్యుంజయశర్మ
# హైందవారాధనా విధులలో ముద్రల ప్రాధాన్యత : కోవెల సుప్రసన్నాచార్య
అనే 6 వ్యాసాలను చేర్చారు.

## మూలాలు

వర్గం:తెలుగు పుస్తకాలు
వర్గం:1986 పుస్తకాలు
వర్గం:యాత్రా చరిత్ర
శ్రీశైల మహాత్మ్యం (సినిమా)

**శ్రీశైల మహాత్మ్యం** 1962, ఫిబ్రవరి 3న విడుదలైన భక్తిరస ప్రధానమైన తెలుగు సినిమా. ఇది కన్నడభాష నుండి తెలుగు భాషలోనికి డబ్ చేయబడింది.
## కథ
శిలాదుడనే మహర్షి పరమేశ్వరుడిని మెప్పించి నంది, పార్వతులనే పుత్రుల్ని పొందుతాడు. ఒకనాటి రాత్రి నంది పార్వతులు పూలుకోసుకోవడానికి శ్రీశైల శిఖరానికి వెడతారు. అలా వెళ్ళిన నంది పార్వతులకు ఎక్కడచూసినా పూలలో శివలింగాలు దర్శనమీయడంతో ఆశ్చర్యపడి ఆ అద్భుతాన్ని తండ్రికి వివరిస్తారు. శిలాదుడు వారి సుకృతానికి సంతోషించి, శ్రీశైలమహాత్మ్యాన్ని బోధించడంతో వారికి శివసాక్షాత్కారం పొందాలనే అభిలాష పుట్టి ఆ పర్వతంపై తపస్సు ప్రారంభిస్తారు.

నారదుడు నంది పార్వతుల వృత్తాంతం ఈశ్వరుని చెవిని వేయడానికి బయలుదేరి వెళుతూ దారిలో దూర్వాస మహర్షిని దర్శించి అతని ప్రగల్భాలకు, అహంకారానికి తగినట్లు గుణపాఠం చెప్పాలని తలపోసి కైలాసానికి వెళ్ళమని దూర్వాసుని పురికొల్పుతాడు.

కైలాసంలో శివపార్వతులు ఆనందంలో తన్మయులై ఉండగా దూర్వాసుడు సమయాసమయాలు గమనించకుండా వారి ఏకాంతాన్ని భంగపుచ్చడంతో జగన్మాతకోపించి శపిస్తుంది. దూర్వాసున్ని తన భక్తుని వృథాగా శపించినందుకు కుపితుడై శంకరుడు పార్వతిని శపిస్తాడు.

శాపఫలితంగా పార్వతీదేవి పసిపాపై సంతానహీనులైన సత్యవతీ చంద్రగుప్తులకు లభిస్తుంది. శాపగ్రస్తుడైన దూర్వాసమహర్షి అక్కడికే చేరుకుంటాడు. ఆయన ఆపాపకు భ్రమరాంబ అని పేరు పెట్టిస్తాడు.

ఇంతలో శత్రువులు తన రాజ్యంపై దండెత్తి వస్తున్నారని విన్న చంద్రగుప్తుడు యుద్ధానికి వెడతాడు. 16 సంవత్సరాలు గడుస్తాయి. భ్రమరాంబ యౌవనవతియై పరమశివునే వలచి వివాహమాడాలనుకుంటుంది.  యుద్ధంలో విజయలక్ష్మిని చేపట్టిన రాజు మహదానందంతో తిరిగివచ్చి ఆనాడు రాజధానిలో ప్రవేశానికి ఆటంకం కలగడంవల్ల బయటనే వుండి శివాలయానికి దర్శించడానికి వస్తాడు. యక్షిణీ శాపఫలితంగా అక్కడకు ఆ సమయంలోనే పూజకువచ్చిన భ్రమరాంబను చూసి తన కుమార్తె అని తెలియక మోహిస్తాడు రాజు.

ఇంటికివచ్చి జరిగింది తెలుసుకున్నాడు. దుష్టశక్తులు ఆవహించడంతో భ్రమరాంబను తప్పక పెళ్ళిచేసుకోవాలనే తలంపుతో పట్టుపట్టాడు. వద్దని వారించిన రాణిని త్రోసివేస్తాడు. ఇది భరించలేక భ్రమరాంబ అంతఃపురం వదలి వెళ్ళిపోతుంది శ్రీశైలానికి.

భ్రమరాంబను కానక రాజు ఉన్మాదియై దేశద్రిమ్మరి అవుతాడు.రాజ్యంలో క్షామదేవత తాండవం చేస్తూ ఉంటుంది. ఒకనాడు తలవనితలంపుగా భ్రమరాంబను చూసి బలాత్కరించబోయి రాజు శిలైపోతాడు. భ్రమరాంబ శివసాన్నిధ్యంలో ఆత్మహత్యకు ప్రయత్నించగా ఆయన సాక్షాత్కరించి పరిగ్రహించడమే కాక నంది పార్వతులకు వరాలు అనుగ్రహించడంతో కథ పూర్తి అవుతుంది.

## పాటలు
# అనుపమ భాగ్యమిదే కామేశా ప్రాణేశా చిన్మయ తన్మయ  పి.సుశీల
# కైలాస గిరివాస సమయమిదే.. ధ్యానవేశా శరశరణైక - పామర్తి
# పావన జీవన ఫలము జగమే ఈశ్వర కరుణా మయము - అప్పారావు
# పాహి మహేశా పాహి మహేశా హే జగదీశా ఆశ్రిత జన - పి.లీల
# బ్రోవ భారమే ఐతిమి దేవా మౌనమే న్యాయమే దివ్య ప్రభావా - పి లీల
# మల్లికార్జునుడు వెలసిన శ్రీశైల శిఖర మహిమే - ఘంటసాల 
# మానవా నీకిదే అమృతమౌర పావన శివ ధ్యానం - ఘంటసాల బృందం 
# లే మల్లె రేఖల ఉయ్యాలలల్లి చిన్నారి పొన్నారి పూలు జల్లి - కె.రాణి బృందం
# శాంతమూర్తి భద్ర ఈశ్వరేచ్చవే నీవు శాంతమూర్తివి - పద్యం - పామర్తి
# శిలగా మారేగదా నా తండ్రి అయ్యయ్యో మతిలేక (పద్యం) - పి.లీల
# శివశివ నేనింత వంతగన చేల్లెనా సాకారా నన్ బ్రోవ బరువ - పి.లీల
# శ్రీ భ్రమరాంబ మల్లికార్జునులు వెలసిన శ్రీశైలం కలిలో నరులకు - ఘంటసాల 
# హే దయాకరా చాలు ఈ బంధనా శోకము నీ దీవానా - పి.సుశీల
## మూలాలు

* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)

వర్గం:డబ్బింగ్ సినిమాలు
వర్గం:తెలుగు భక్తి సినిమాలు
పుచ్చా శేషయ్య శాస్త్రి

పుచ్చా శేషయ్య శాస్త్రిగారు ప్రముఖ  కర్ణాటక గాత్ర సంగీత విద్వాంసుడు, అధ్యాపకుడు.  వీరి తల్లితండ్రులు ప్రముఖ సంగీతజ్ఞులు, లక్షణకారులు, హైదరాబాద్ ప్రభుత్వ సంగీత కళాశాల వ్యవస్థాపకులైన కీ. శే. పుచ్చా సుబ్రహ్మణ్య శాస్త్రి, శ్రీమతి సూర్యకాంతం గారలు. శేషయ్య శాస్త్రి కీ. శే. పులవర్తి రామ దీక్షితులు, శ్రీ సుసర్ల శివరాం, శ్రీ నేదునూరి క్రిష్ణమూర్తి గారల దగ్గర సంగీతం నేర్చుకున్నారు. మొదట సికిందరాబాద్ లోని భక్త రామదాసు ప్రభుత్వ సంగీత నృత్య కళాశాలలో అధ్యాపకుని గాను, తరువాత ప్రధానంగా విజయనగరం మహారాజా ప్రభుత్వ సంగీత నృత్య కళాశాలలో సుమారు 18 సంవత్సరాల పాటు ఉపన్యాసకుని గానూ గాత్ర సంగీత బోధనలో తమ విలువైన సేవల్ని అందించారు. ఆయన శిష్యులు పలువురు దేశ, విదేశాలలో ప్రదర్శనలు ఇస్తూ, విద్యా దానం చేస్తూ సంగీత వృత్తిలోను, అధ్యాపకులు గానూ, ఆకాశవాణి, దూరదర్శన్‌ లలో ఎ-గ్రేడ్ కళాకారులు గానూ స్థిరపడ్డారు. శేషయ్య శాస్త్రి స్వయంగా దేశ విదేశాలలో కచేరీలు చేసేరు, రాష్ట్ర ప్రభుత్వ హంస కళారత్న పురస్కారం, ఉగాది పురస్కారం, సంగీత కళా తపస్వి, గాన కళానిధి వంటి సన్మానాలను అందుకున్నారు. ఆయన హైదరాబాద్ శ్రీ త్యాగరాజ ప్రభుత్వ సంగీత నృత్య కళాశాల ప్రిన్సిపాల్‌గా పదవీ విరమణ చేసి, ప్రస్తుతం కొందరు విద్యార్ధులకు గాత్ర సంగీత కళలోని మెళుకువల్ని బోధిస్తున్నారు.

## మూలాలు
http://eemaata.com/em/issues/201607/8889.html 

వర్గం:హైదరాబాదు వ్యక్తులు
వర్గం:కర్ణాటక సంగీత విద్వాంసులు
కె. లక్ష్మణ్

**కె. లక్ష్మణ్** తెలంగాణ రాష్ట్రంకు చెందిన రాజకీయ నాయకుడు. ముషీరాబాద్ శాసనసభ నియోజకవర్గం నుంచి 2014 ఎన్నికల్లో ప్రాతినిధ్యం వహించాడు. రాజ్య‌స‌భ సభ్యుడు.

## జననం - విద్యాభ్యాసం
కోవా లక్ష్మణ్ 1956 జూలై 3న హైదరాబాదులో జన్మించాడు. ఉస్మానియా విశ్వవిద్యాలయం లోని పి.సి. సెంటర్ నుండి ఎం.ఎస్సీ, జియోలజీ శాఖలో పిహెచ్.డి. పూర్తిచేశాడు.

## వివాహం
లక్ష్మణ్ కు ఉమాతో వివాహం జరిగింది. వీరికి ఇద్దరు కుమార్తెలు (శ్వేతా, శృతి), ఒక కుమారుడు (రాహుల్).

## రాజకీయ జీవితం
ఉస్మానియా విశ్వవిద్యాలయంలో చదువుతున్న సమయంలోనే భారతీయ జనతా పార్టీ అనుబంధమైన అఖిల భారత విద్యార్థి పరిషత్ లో చేరాడు. 1980లో బిజెపిలో చేరి, హైదరాబాద్ నగరంలో వివిధ పదవులను నిర్వర్తించి, 1995 నుండి 1999 వరకు హైదరాబాద్ బిజెపి శాఖకు అధ్యక్షులుగా పనిచేశాడు. లక్ష్మణ్ బీజేపీ రాష్ట్ర ప్రధాన కార్యదర్శిగా, జాతీయ కార్యదర్శిగా కూడా పనిచేశాడు. 2016 నుండి 2020 మార్చి 10వరకు బీజేపీ రాష్ట్ర అధ్యక్షుడిగా బాధ్యతలు నిర్వహించాడు.

1994లో ముషీరాబాద్ అసెంబ్లీ నియోజకవర్గం నుంచి తొలిసారిగా పోటీ చేసి కాంగ్రెస్ అభ్యర్థి కోదండరెడ్డి చేతిలో ఓడిపోయాడు. 1994లో అదే నియోజకవర్గం నుండి ఎన్నికయ్యాడు. 2004, 2009 అసెంబ్లీ ఎన్నికల్లో ఓడిపోయి, 2014 తెలంగాణ అసెంబ్లీ ఎన్నికల్లో ముషీరాబాద్ అసెంబ్లీ నియోజకవర్గం నుంచి రెండవసారి ఎమ్మెల్యేగా గెలిచాడు. 2018లో అసెంబ్లీకి జరిగిన ముందస్తు ఎన్నికల్లో లక్ష్మణ్‌ ఓటమిపాలయ్యాడు.

కె. లక్ష్మణ్ భారతీయ జనతా పార్టీ జాతీయ కార్యవర్గంలో, బీజేపీ ఓబీసీ మోర్చా జాతీయ అధ్యక్షుడిగా 2020 సెప్టెంబరు 27న నియమితుడయ్యాడు. ఆయన 2022 మే 30న రాజ్యసభ అభ్యర్థిగా ఖరారయ్యడు. ఉత్తరప్రదేశ్ రాష్ట్రం నుండి పార్లమెంటు సభ్యునిగా రాజ్యసభకు కె.ల‌క్ష్మ‌ణ్ ఏకగ్రీవంగా ఎన్నిక‌య్యారు. ఈ మేర‌కు 2022 జూన్ 3న కేంద్ర ఎన్నికల సంఘం ప్ర‌క‌టించగా రిట‌ర్నింగ్ అధికారి నుంచి ఆయన డిక్ల‌రేష‌న్ అందుకున్నారు.

లక్ష్మణ్‌ను 2024 జనవరి 08న లోక్‌సభ ఎన్నికల నేపథ్యంలో సికింద్రాబాద్‌ లోక్‌సభ నియోజకవర్గ ఇన్‌చార్జి బీజేపీ పార్టీ నియమించింది.

## మూలాలు

వర్గం:భారతీయ జనతా పార్టీ రాజకీయ నాయకులు
వర్గం:జీవిస్తున్న ప్రజలు
వర్గం:1956 జననాలు
వర్గం:హైదరాబాదు జిల్లా రాజకీయ నాయకులు
వర్గం:హైదరాబాదు జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:హైదరాబాదు జిల్లా నుండి ఎన్నికైన శాసన సభ్యులు
వర్గం:తెలంగాణ శాసన సభ్యులు (2014)
వర్గం:తెలంగాణ రాష్ట్రానికి చెందిన భారతీయ జనతా పార్టీ రాజకీయ నాయకులు
భద్రేశ్ దాస్ స్వామి

సంస్కృత మహా విద్వాంసుడు, బోచసన్వాసి అక్షర పురుషోత్తమ స్వామి నారాయణ్ సంస్థ (B.A P.S) యోగిపుంగవుడు భద్రేశ్ దాస్ స్వామి .భగవద్గీత బ్ర, హ్మ సూత్రాలు, ఉపనిష త్తులు అనే ప్రస్థాన త్రయం పై 5 భాగాల స్వామి నారాయణ భాష్యాన్ని సంస్కృతంలో రచించిన మహాను భావుడు. అక్షర పురుషోత్తమ వేదాంతాన్ని వ్యాప్తి చేసినవాడు .అక్షర బ్రహ్మ, పరబ్రహ్మ, మోక్ష, భక్తి, ఉపాసనా మార్గాలను విస్తృతంగా ఇందులో చర్చించి మార్గ దర్శనం చేశాడు .శంకర, రామానుజ, మధ్వాచార్య సంప్రదాయాలను అనుసరించి విస్తృతంగా ‘’ప్రస్థాన త్రయం ‘’పై రాసిన మొట్టమొదటి సమగ్ర సంస్కృత వ్యాఖ్యానం ఇది .

## విద్యా ఉద్యోగ ప్రస్థానం

సంస్కృతం, షట్దర్శనాలలో ఎం.ఎ .డిగ్రీని బెనారస్ సంపూర్ణానంద్ సంస్కృత యూని వర్సిటి భారతీయ విద్యాభవన్ ల నుండి 1996 లోపొందారు.   కర్నాటక యూని వర్సిటి నుండి భగవద్గీత పై దిసీస్ రాసి 2005లో పి .హెచ్ .డి.అందుకున్నారు .ఉపనిషత్ ,భగవద్గీత  లపై విస్తృత పరిశోధన చేశాడు .మహర్షి సాందీపని వేద విద్యా ప్రతిస్టాన్ లో  సభ్యుడయ్యాడు .న్యు ఢిల్లీ లోని స్వామి నారాయణ ఇన్ స్టిట్యూట్ లో, గుజరాత్ లోని వేరావల్ సోమనాధ సంస్కృత విశ్వ విద్యాలయం లోను  సంస్కృత , భారతీయ వేదాంతం లపై విద్యార్ధులకు మార్గ దర్శనం చేశాడు .గుజరాత్ లో సారంగపూర్  యజ్న పురుష పాఠశాల లో సంస్కృత శాఖాధ్యక్షుడిగా పని చేసి తత్వ శాస్త్రం ,న్యాయ దర్శనం ,వేదవిజ్ఞానం ,పాణినీయం ,శాస్త్రీయ సంగీత శాస్త్రం లో తబలా ,ఫ్లూట్ వయోలిన్ లపై శిక్షణ నిచ్చాడు .ఢిల్లీ లోని రిసెర్చ్ ఇన్ స్టిట్యూట్ మేనేజర్ గా సమర్దవంతం గా విధి నిర్వహించారు.  ప్రస్తుతం వేదాలకు భాష్య రచనలో తలమునకలై పని చేస్తున్నాడు .

## సన్మానాలు -  సత్కారాలు
భద్రేశ్ స్వామి భాష్యానికి గుర్తింపుగా నాగ పూర్ లోని కాళిదాస సంస్కృత యూని వర్సిటి డి.లిట్ ను, మహా మహోపాధ్యాయ బిరుదును ఇచ్చి గౌరవించి సత్కరించింది .మైసూర్ యూని వర్సిటి నుండి జి.ఏం .మెమోరియల్ అవార్డ్ ,’’ దర్శన కేసరి పురస్కారం ‘’, అందుకొన్నాడు .2015 లో బాంకాక్ లో జరిగిన ప్రపంచ సంస్కృత సమ్మేళనం లోధాయ్ లాండ్ లోని సిల్పకారన్ యూనివర్సిటి   ‘’వేదాంత మార్తాండ సమ్మాన్ ‘’ప్రదానం చేసి భద్రేశ్ స్వామిని ఘనంగా సత్కరించింది .
శ్రీశైలవాసా! శివా!

**శ్రీశైలవాసా! శివా!** అనే ఈ శతకాన్ని పాశ్చాత్య దేశాలలో ఉన్నత విద్యనభ్యసించి, ఇంజనీరింగు పట్టభద్రుడై, ప్రభుత్వంలో బాధ్యతతో కూడిన ఉన్నత పదవులను నిర్వహించిన బొమ్మన సుబ్బారావు రచించాడు. ఇతడు రచించిన ఈ శతకాన్ని మల్లంపల్లి శరభయ్య సంస్కరించాడు. దీనికి గుంటూరు శేషేంద్రశర్మ  ముందుమాట వ్రాశాడు. 
## ఉదాహరణ
ఈ శతకంలోని ఒక పద్యం మచ్చుకు:

పూవుల్ పూచినట్టులై గగనమున్ పూర్ణేందు తారాధ్యుతిన్
క్రోపుల్ మాపులు నల్దెసల్ ముసరగా క్రొత్తావు లావుల్ గొనన్
మావుల్ కోవెల కీవెలైన యెదలన్ మంద్రస్ఫురన్నాదమై 
శ్రీ వాత్సల్యముతోడ మమ్ము గనరా! శ్రీశైలవాసా! శివా!

## మూలాలు

వర్గం:తెలుగు పుస్తకాలు
వర్గం:1985 పుస్తకాలు
వర్గం:భక్తి సాహిత్యం
శ్రీ కాకాని మల్లీశ్వర మాహాత్యము

కాకాని గ్రామంలోని మల్లీశ్వర దేవాలయం చాలా పురాతనమైనదని ప్రసిద్ధి. శ్రీ కృష్ణదేవరాయలి మంత్రులలో ఒకరైన చిట్టరుసు జీర్ణావస్థలో ఉన్న ఈ దేవాలయాన్ని పునరుద్ధరణ చేసినట్లు చరిత్రకారులు అంటున్నారు. శ్రీశైలంలోని మల్లికార్జునుడు భక్తజన రక్షణార్థం లోకసంచారం చేస్తూ తన ప్రతిరూపాలను విజయవాడ, గుంటూరు, కాకాని మొదలైన చోట్ల ఏర్పరిచినట్లు స్థలజ్ఞులు చెబుతారు. ఈ క్షేత్ర మహత్మ్యాన్ని వివరిస్తూ **తాడేపల్లి వేంకటప్పయ్య శాస్త్రి** ఈ ప్రబంధకావ్య్తాన్ని 1922లో వ్రాసి ప్రచురించాడు. తిరిగి 1986లో తాడేపల్లి రాఘవనారాయణ శాస్త్రి రామకథామృత గ్రంథమాల తరఫున పునర్ముద్రించాడు. ఐదు ఆశ్వాసాలు ఉన్న ఈ గ్రంథంలో భక్తజనుల కోరికలను సఫలం చేసే మల్లీశ్వరస్వామి మహాత్మ్యం వివరించబడింది.

ఉదాహరణకు ఒక పద్యం:

పరమకృపాళుఁ డీశ్వరుఁడు పాలన సేయు దయార్ద్ర చిత్తుఁడై
స్మరహరుఁ డాశ్రితాళులకు సంయమముం బొనరించు, మృత్యు గ
హ్వరముఁ దెరిల్పఁ జాలుయమ శాసనుఁ డూర్జిన సౌఖ్యదాయి, శం
కరుఁడు శుభప్రదుండలు జగమ్ములకున్ శివుఁడెల్ల భంగులన్

## మూలాలు

వర్గం:తెలుగు పుస్తకాలు
వర్గం:పద్యకావ్యాలు
వర్గం:భక్తి సాహిత్యం
వర్గం:1922 పుస్తకాలు
వర్గం:1986 పుస్తకాలు
సింహాద్రి శివారెడ్డి

**సింహాద్రి శివారెడ్డి**  గుంటూరు జిల్లాకు చెందిన సి.పి.ఎం నాయకుడు.
## జీవిత విశేషాలు
సుదీర్ఘ కాలం పాటు కమ్యూనిస్టు ఉద్యమంలో పని చేసిన శివారెడ్డి పాతతరం కమ్యూనిస్టు నాయకుల్లో ప్రముఖులు. తెలంగాణా సాయుధ పోరాటం లో ప్రత్యక్షంగా పాల్గొన్నారు. ఎమర్జెన్సీ సమయంలోను, ఇతర సందర్భాల్లోనూ పలుమార్లు జైలు జీవితం గడిపారు. మంగళగిరి డివిజన్‌, గుంటూరు జిల్లా కార్యదర్శిగా పనిచేసిన శివారెడ్డి, జిల్లాలో సిపిఎం ఉద్యమ నిర్మాణంలో కీలక భూమిక పోషించారు. పార్టీ పిలుపును అందుకుని సొంత ఆస్తులను సైతం త్యాగం చేసి ఉద్యమంలో పని చేశారాయన. తన సర్వస్వాన్ని త్యాగం చేయడమే కాకుండా తన కుటుంబం, బంధువులనూ కమ్యూనిస్టులుగా తీర్చిదిద్దిన ఆదర్శ కమ్యూనిస్టు శివారెడ్డి.

మంగళగిరి మండలం కాజ గ్రామంలో ధనిక రైతు కుటుంబంలో జన్మించిన శివారెడ్డి 1946 లో పార్టీలో చేరి, స్వగ్రామంలో పాలేర్ల సమస్యలపై ఉద్యమాలు నిర్వహించారు. తెలంగాణ రైతాంగ సాయుధ పోరాట కాలంలో అజ్ఞాతంలో ఉన్న నాయకులకు ఆశ్రయం ఏర్పాటు చేశారు. 1950లో అరెస్టయి ఆయన పోలీసుల చిత్రహింసలకు గురయ్యారు. అంత నిర్బంధంలోనూ తన ఆస్తులు అమ్మి పార్టీకి సమర్పించారు. వినుకొండ అడవుల్లో గెరిల్లా దళంలో చేరి పని చేశారు. స్థానిక భూస్వాములు పేదల నుంచి బలవంతంగా రాయించుకున్న ప్రామిసరీ నోట్లను దగ్ధం చేసే కార్యక్రమాలు చేపట్టారు. అనేక మాసాలు జైలు నిర్బంధాలను ఎదుర్కొన్నారు. పార్టీ చీలిక అనంతరం సిపిఎంలో చేరి గుంటూరు జిల్లా కమిటీ సభ్యులుగా, 1981 నుంచి రాష్ట్ర కమిటీ సభ్యులుగా ఉన్నారు. చివరి వరకు కమ్యూనిస్టు కార్యకర్తగా, నాయకునిగా సేవలు అందించారు.

## మరణం
ఆయన మూత్రపిండాల వ్యాధితో బాధపడుతూ తన 90వ యేట ఫిబ్రవరి 24 2017 న గుంటూరులోని కారుమూరు వైద్యశాలలో కన్ను మూసారు. ఆయన భార్య సింహాద్రి రత్తమ్మ గతంలోనే కన్ను మూసారు. ఆయనకు ముగ్గురు కుమారులు, ముగ్గురు కుమార్తెలు.
## మూలాలు

## ఇతర లింకులు

వర్గం:2017 మరణాలు
వర్గం:గుంటూరు జిల్లా కమ్యూనిస్టు నాయకులు
శ్యామల గౌరి

**శ్యామల గౌరి** ఒక తెలుగు సినిమా నటి.
 use both this parameter and |birth_date to display the person's date of birth, date of death, and age at death) -->
| death_place        = 
| death_cause        = 
| body_discovered    = 
| resting_place      = 
| resting_place_coordinates = 
| burial_place       = 
| burial_coordinates = 
| monuments          = 
| nationality        = భారతీయురాలు
| other_names        = 
| siglum             = 
| citizenship        = 
| education          = 
| alma_mater         = 
| occupation         = సినిమా నటి 
| years_active       = 1978-1989
| era                = 
| employer           = 
| organization       = 
| agent = 
| known_for          = 
| notable_works      = 
| style              = 
| home_town          = 
| net_worth          = 
| height             = 
| television         = 
| title              = 
| term               = 
| predecessor        = 
| successor          = 
| party              = 
| movement           = 
| opponents          = 
| boards             = 
| criminal_charges   = 
| criminal_penalty   =  
| criminal_status    = 
| spouse             = 
| partner            = 
| children           = 
| parents            = 
| mother             = 
| father             = 
| relatives          = 
| family             = 
| callsign           = 
| awards             = 
| website            = 
| module             = 
| module2            = 
| module3            = 
| module4            = 
| module5            = 
| module6            = 
| signature          = 
| signature_size     = 
| signature_alt      = 
| footnotes          = 
}}
## నటించిన చిత్రాలు
* Vajrayudham
* ఆదర్శవంతుడు (1989)
* మనో శక్తి (1986)
* మోహినీ శపథం (1986)
* కిరాయి మొగుడు (1986)
* పదండి ముందుకు (1985)
* పల్నాటి పులి (1984)
* మెరుపు దాడి (1984)
* కథానాయకుడు (1984)
* తాండవ కృష్ణుడు (1984)
* స్వరాజ్యం (1983)
* చండీరాణి (1983)
* అమాయకుడు కాదు అసాధ్యుడు (1983)
* బిల్లా రంగా (1982)
* ప్రేమ సంకెళ్ళు (1982)
* తరంగిణి (1982)
* ఈనాడు (1982)
* అతని కంటే ఘనుడు (1978)

## మూలాలు

వర్గం:తెలుగు సినిమా నటీమణులు